Diari Oficial de la Generalitat Valenciana


Sumari del DOGV 3415, del 19-01-1999 (1998/10189)

RESOLUCIÓ de 16 de novembre de 1998, del conseller d'Obres Públiques, Urbanisme i Transports, relativa a l'aprovació definitiva de la modificació número 2 de les Normes Subsidiàries de Benaguasil relativa a diverses unitats d'execució, que comporta la modificació de zones verdes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3415

Data del DOGV
:   19-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10458


Data del document
:   16-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benaguasil
    * pla d'urbanisme

RESOLUCIÓ de 16 de novembre de 1998, del conseller d'Obres Públiques, Urbanisme i Transports, relativa a l'aprovació definitiva de la modificació número 2 de les Normes Subsidiàries de Benaguasil relativa a diverses unitats d'execució, que comporta la modificació de zones verdes. [1998/M10904]
  
Vist l'expedient sobre el Projecte de Modificació número 2 de les Normes Subsidiàries de Planejament Municipal de Benaguasil (València), relatiu a diverses unitats d'execució i modificació de zones verdes, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament de Benaguasil, en sessió de 2 d'abril de 1998. Després del pertinent període d'exposició pública, en el qual es presentà una al·legació, s'aprovà provisionalment pel mateix òrgan en data 28 de maig de 1998.
  
Segon
  
El projecte consta de memòria, fitxes de les unitats d'execució, plans d'informació i d'ordenació.
  
Tercer
  
La Comissió Territorial d'Urbanisme de València, en sessió de 29 de setembre de 1998, acordà suspendre l'aprovació definitiva del present expedient, a causa de les deficiències assenyalades en l'informe del Servei d'Explotació de Vies i Obres de la Diputació Provincial de 24 de setembre de 1998.
  
Quart
  
En data 26 d'octubre de 1998, l'Ajuntament de Benaguasil presentà nova documentació del projecte a fi d'esmenar les deficiències indicades en l'informe del Servei d'Explotació de Vies i Obres de la Diputació Provincial. Posteriorment, en data 2 de novembre de 1998, aporten nova documentació corregida de la fitxa de la unitat d'execució núm. 15 i el pla d'alineacions 1.10, per a substituir als corresponents de la documentació presentada anteriorment.
  
Cinqué
  
La Comissió Territorial d'Urbanisme de València, reunida en sessió de 5 de novembre de 1998, informà favorablement l'aprovació definitiva del present expedient.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a modificacions de planejament general d'aquesta índole, que estan constituïdes pels articles 38 i 39, per remissió del 55 de la Llei 6/1994, de 15 de novembre, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, l'objecte de la modificació és ajustar determinades alineacions al traçat de la ronda est del municipi, projectada per la Diputació Provincial de València, ja que en alguns punts és incompatible amb les alineacions vigents. Aquests canvis d'alineacions afecten algunes unitats d'execució en sòl urbà, per la qual cosa s'aporten les fitxes modificades d'aquestes unitats d'execució.
  
La modificació comporta canvis de qualificació de terrenys que es destinen de vials o zones verdes a parcel·les edificables i viceversa. En la mateixa memòria de la modificació s'analitzen detalladament els canvis superficials entre parcel·les edificables i espais públics, i es justifica que es manté la proporció i la qualitat de les dotacions públiques respecte a l'aprofitament, en compliment de l'article 55.3 de la LRAU.
  
Respecte a la modificació de zones verdes que conté el projecte s'ha d'indicar que, des del punt de vista quantitatiu, s'augmenta la superfície global de zones verdes i, des del punt de vista qualitatiu, també es valora positivament la proposta, ja que la nova disposició de zones verdes resol la integració de la nova ronda urbana amb les edificacions confrontants.
  
Tercer
  
La modificació comporta una diferent qualificació o ús urbanístic de zones verdes anteriorment previstes, per la qual cosa requereix prèviament informe del Consell Superior d'Urbanisme substituït per informe del conseller d'Obres Públiques, Urbanisme i Transports, prèviament informe de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb allò que s'ha establit en l'article 55.4 de la citada llei.
  
Quart
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb allò que s'ha establit en l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de pertinent i concordant aplicació, d'acord amb l'informe de la Comissió Territorial d'Urbanisme de València, resolc:
  
Primer
  
Informar favorablement la modificació número 2 de les Normes Subsidiàries de Benaguasil, relativa a diverses unitats d'execució, que comporta modificació de zones verdes.
  
Segon
  
Aprovar definitivament la modificació número 2 de les Normes Subsidiàries de Benaguasil, relativa a diverses unitats d'execució, que comporta modificació de zones verdes.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del mencionat recurs, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga exercir qualsevol altre recurs que s'estime oportú.
  
València, 16 de novembre de 1998.- El conseller d'Obres Públiques, Urbanisme i Transports: José Ramón García Antón.